Magister Michael officialis curie Senonensis: omnibus presentes litteras inspecturis, in Domino salutem. Noverint universi quod constitutus in presentia nostra Ferrandus filius Roberti de Egliniaco recognovit se a viris venerabilibus decano et capitulo Autissiodor. accepisse pratum quod iidem emerant a Guillelmo de Lorriz milite, et a Gila uxore sua, de denariis decanatus pro tertia parte, et de denariis defuncti magistri Guillelmi de Vienna pro duabus partibus. Solvet autem inde infra octabas Natalis Domini videlicet in crastino beati Stephani sexaginta solidos apud Autiss. annuatim; de quibus tertia pars erit decani, et tertia pars ad anniversarium magistri Guillelmi de Vienna, et tertia ad luminaria viginti et unius cereorum; que idem magister ordinavit ut fieret in duobus festis Trinitatis ut in nativitate Domini et crastino, etc. Actum anno Domini M. CC. XXII. mense Aprili.